Diari Oficial de la Generalitat Valenciana


Sumari del DOGV 7073, del 23-07-2013 (2013/7602)

RESOLUCIÓ d'11 de juliol de 2013, del director general de Justícia, per la qual s'adjudiquen els llocs de treball de cap de servici de l'Institut de Medicina Legal de Castelló
-------------------------------------------------------------------------------------------------------------------------------------------------------------------------------

### Dades del document

Número de DOGV
:   7073

Data del DOGV
:   23-07-2013

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2013/7602


Data del document
:   11-07-2013

Organisme emissor
:   Conselleria de Governació i Justícia

Tipus de document
:   Resolució

Correcció d'errades

 Descriptors 

:   * funcionari

RESOLUCIÓ d'11 de juliol de 2013, del director general de Justícia, per la qual s'adjudiquen els llocs de treball de cap de servici de l'Institut de Medicina Legal de Castelló [2013/7602]  
Per Resolució de 21 de març de 2013, de la Direcció General de Justícia, es va convocar a concurs específic de mèrits la provisió dels llocs de treball de cap del Servici de Clínica Medicoforense i cap del Servici de Patologia de l'Institut de Medicina Legal de Castelló, de conformitat amb el que establixen els articles 532 i 533 de la Llei Orgànica 6/85, d'1 de juliol, del Poder Judicial i l'article 49 i següents del Reial Decret 1451/2005, de 7 de desembre, pel qual s'aprova el Reglament d'Ingrés, Provisió de Llocs de Treball i Promoció Professional del Personal Funcionari al Servici de l'Administració de Justícia.  
  
La comissió de valoració, constituïda a este efecte, en sessió celebrada el passat dia 17 de juny de 2013, una vegada valorades les dos fases del concurs va adoptar l'acord de proposar José Antonio Presentación Blasco per a l'exercici del lloc de treball oferit de cap de servici de Clínica Medicoforense, i Mercedes Bermejo Rodríguez per al lloc de cap de servici de Patologia. Així mateix, es va acordar exposar l'Acord de la Comissió de Valoració en els taulers d'anuncis de la Direcció General de Justícia i en les direccions territorials de Justícia de la Comunitat Valenciana, per un termini de deu dies hàbils, comptats a partir del dia que es publique, de conformitat amb el que establix la base sèptima de la convocatòria.  
Vist que ha transcorregut el termini d'exposició en els taulers d'anuncis, sense que s'haja presentat cap al·legació contra l'Acord de la Comissió de Valoració, de data 17 de juny de 2013, s'eleva a definitiva la referida proposta d'adjudicació i nomenament.  
  
De conformitat amb el que establixen la base novena de la resolució de convocatòria i els articles 51 i 52 del RD 1451/2005, de 7 de desembre, pel qual s'aprova el Reglament d'Ingrés, Provisió de Llocs de Treball i Promoció Professional del Personal Funcionari al Servici de l'Administració de Justícia, resolc:   
  
  
Primer  
Adjudicar a José Antonio Presentación Blasco, amb DNI 47844484I, el lloc de cap del Servici de la Clínica Medicoforense de l'Institut de Medicina Legal de Castelló (2102).  
  
Segon  
Adjudicar a Mercedes Bermejo Pérez, amb DNI 72827902C, el lloc de cap del Servici de Patologia de l'Institut de Medicina Legal de Castelló (2103)  
  
Tercer  
Publicar la present resolució en el Boletín Oficial del Estado i en el Diari Oficial de la Comunitat Valenciana, de conformitat amb el que establix l'article 51 del 1451/2005, de 7 de desembre, pel qual s'aprova el Reglament d'Ingrés, Provisió de Llocs de Treball i Promoció Professional del Personal Funcionari al Servici de l'Administració de Justícia.  
  
  
Quart  
El termini per a prendre possessió de la nova destinació obtinguda serà de tres dies naturals i començarà a comptar-se a partir de l'endemà al del cessament, que haurà d'efectuar-se dins dels tres dies hàbils següents a la publicació de la resolució del concurs en el Boletín Oficial del Estado o en el Diari Oficial de la Comunitat Valenciana.   
  
Quint  
Contra la present resolució, que posa fi a la via administrativa, es podrà interposar recurs contenciós administratiu davant dels jutjats contenciosos administratius de la ciutat de València, o davant d'aquells que es troben en la circumscripció on el demandant tinga el seu domicili, en un termini de dos mesos comptats des de l'endemà de la seua notificació o publicació, conforme el que disposen els articles 8.2, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí de la interposició de recurs potestatiu de reposició, en el termini d'un mes des de la seua notificació, davant d'esta Direcció General de Justícia, d'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
València, 11 de juliol de 2013.- El director general de Justícia: Julián Ángel González Sánchez.